Uppeldi og menntun - 16.02.2007 , Blaðsíða 191 191 Kennaramenntun og viðmið um hana . Í átján ríkjum Evrópusambandsins er nú gerð krafa til framhaldsskólakennara um að minnsta kosti fimm ára háskólamenntun með fullgildum lokaprófum og í tólf þeirra svipuð krafa til kennara á unglingastigi . Á Norðurlöndunum tekur kennaranám þrjú til fimm eða sex ár en yfirleitt er krafist minnst fjögurra ára náms til grunnskóla - kennslu og fjögurra og hálfs árs til fimm og hálfs árs náms til að kenna á unglingastigi og í framhaldsskólum . Meðallengd kennaramenntunar í OECD löndunum er rúm - lega fjögur ár fyrir grunnskólakennara og um fimm ár fyrir framhaldsskólakennara . Svokallað kandídatsár bætist sums staðar við lokaprófið áður en fullum kennslurétt - indum er náð og í sumum löndum þurfa kennaraefni að þreyta sérstök kennarapróf . Kennaramenntun á Íslandi er með því stysta sem þekkist í Evrópu , eða þriggja ára háskólapróf , B.Ed gráða fyrir leik - og grunnskólakennara og þriggja ára háskólagráða , BA / BS próf eða sambærileg próf , ásamt eins árs kennslu - og uppeldisfræðimenntun , eða fjögurra ára lágmarksmenntun fyrir framhaldsskólakennara í bóklegum greinum , en iðnmeistararéttindi ásamt kennslu - og uppeldisfræðimenntun á háskólastigi fyrir starfsmenntakennara . En líta verður til fleiri atriða en lengdar kennaramenntunar . Viðmið um gæði kenn - aramenntunar eða staðla má líta á sem viðleitni til að auka og tryggja gæði , samsvörun og gagnsæi í menntakerfinu . Viðmiðum um skipan og starfshætti menntastofnana annars vegar og viðmiðum um tilskilda eða æskilega eiginleika og hæfileika kennara - efna hins vegar þarf að halda aðskildum . Sérstök viðmið um gæði kennaramenntunar hafa ekki verið gefin út af menntamálaráðuneytinu á Íslandi en einstakir háskólar hafa unnið að slíkum viðfangsefnum . Starfshópur um framtíðarskipan kennaramenntunar lagði til í skýrslu sinni til menntamálaráðherra í mars 2006 til að sett yrðu stöðluð við - mið um kennaramenntun sem kennaramenntunarstofnanir gætu tekið mið af í starfi . Viðmiðin mynduðu uppistöðu í gæðastýringu kennaramenntunar en hún væri aftur hluti af gæðakerfi háskóla . Þessi tillaga hópsins er nátengd annarri tillögu um að skoðað verði vandlega að koma á fót með lögum svokölluðu kennsluráði ( teaching council ) með svipuðu sniði og til dæmis Skotar og Írar hafa gert . Starf kennsluráða tekur meðal annars til gæðaviðmiða fyrir alla kennaramenntun , skipulags varðandi reynslutíma nýrra kennara , leiðsagnar nýliða , eftirlits með kennaramenntun og sí - menntun og endurskoðunar á námsframboði í kennaramenntun . Fyrrgreindur starfshópur lagði til að menntun leik - , grunn - og framhaldsskóla - kennara yrði lengd og hún löguð að Bologna-ferlinu um skipan háskólanáms í Evrópu sem Ísland tekur þátt í . Kennaranám verði skipulagt sem þriggja ára grunnnám og tveggja ára framhaldsnám til meistaraprófs . Menntun starfsmenntakennara taki hlið - stæðum breytingum og ofan á menntun þeirra í kennslugrein bætist tveggja ára kenn - aramenntun . Starfshópurinn taldi að auk lengingar námsins þyrfti að styðja betur við kennarastarfið og styrkja umgjörðina og að því lúta tillögur um kerfi gæðaviðmiða og kennsluráð . Í beinu samhengi við tillögur um lengingu náms og um gæðaviðmið standa svo tillögur hópsins um að menntun skólastjórnenda verði skilgreind þó starfs - hæfi þeirra byggist áfram á tilskilinni menntun og réttindum á viðkomandi skólastigi , um starfsþjálfun kennaraefna , um símenntun og tækifæri til framhaldsmenntunar . ELNA KATRÍN JÓNSDÓTTIR